SET เปิดเช้ารูด 9 จุดตามตปท. เซ่นปัจจัยลบ “โควิด-19” ฉุดศก.โลก-ราคาน้ำมันร่วง 1%
SET เปิดเช้ารูด 9 จุดตามตปท. เซ่นปัจจัยลบ "โควิด-19" ฉุดศก.โลก-ราคาน้ำมันร่วง 1%
SET เปิดเช้ารูด 9 จุดตามตปท. เซ่นปัจจัยลบ "โควิด-19" ฉุดศก.โลก-ราคาน้ำมันร่วง 1%
18 ก.พ. 2563

ผู้สื่อข่าวรายงานดัชนีตลาดหุ้นไทย ณ เวลา 10.00 น. อยู่ที่ 1,518.56 จุด ลบ 8.69 จุด หรือ 0.57% สูงสุดที่ 1,522.33 จุด ต่ำสุดที่ 1,518.46 จุด มูลค่าการซื้อขาย 2.66 พันล้านบาท
ด้านนายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวลงตามตลาดหุ้นในภูมิภาคเอเชียที่เช้านี้ต่างปรับตัวลงกันทั่วหน้า และดาวโจนส์ฟิวเจอร์สก็ติดลบ รวมถึงราคาน้ำมันในตลาดฟิวเจอร์สก็ปรับตัวลงราว 1% ด้วย หลังแต่ละประเทศประกาศผลการดำเนินงานงวดไตรมาส 4/62 ออกมาไม่ดี และไตรมาส 1/63 ก็คงจะไม่ดีต่อเนื่อง
รวมถึงสถานการณ์การแพร่ระบาดไวรัสโคโรนาสายพันธุ์ใหม่ (โควิด-19) ยังแพร่ระบาดอยู่แม้จะชะลอลงบ้างแต่คนก็ยังกังวล จากที่หลายฝ่ายมองว่าไวรัสโควิด-19 คงจะยืดเยื้อหลังยังไม่ชัดเจนว่าจะดีขึ้น อีกทั้งองค์การอนามัยโลก (WHO) ก็ว่าการค้าโลกน่าจะได้รับผลกระทบจากไวรัสโควิด-19 ที่จะชะลอตัวในไตรมาส 1/63 ส่งผลให้ตลาดฯปรับฐาน
ทั้งนี้ ตลาดฯขาดปัจจัยหนุนทำให้การเคลื่อนไหวน่าจะเป็นลักษณะซึม ๆ ในช่วงรอดูการทอยประกาศผลประกอบการของบริษัทจดทะเบียน โดยนักลงทุนสามารถเลือกลงทุนหุ้นเป็นรายตัวตามปัจจัยเฉพาะตัว และรอดูว่าภาครัฐจะมีมาตรการกระตุ้นเศรษฐกิจออกมาหรือไม่ รวมถึงดูว่าจะมีจะมีอะไรมากระตุ้นเศรษฐกิจเพิ่มอีกหรือเปล่า อีกทั้งให้รอติดตามการวินิจฉัยของศาลรัฐธรรมนูญกรณีกู้เงินของพรรคอนาคตใหม่ ในวันที่ 21 ก.พ.นี้
พร้อมให้แนวรับ 1,520 จุด ส่วนแนวต้าน 1,533 จุด